6.9.2022
ET
Euroopa Liidu Teataja
C 342/113 Kolmapäev, 16. veebruar 2022
diagnoosimise valdkonnas; arvestades, et pandeemia ajal jäi Euroopas hinnanguliselt tegemata 100 miljonit sõeluuringut ja diagnoosimata miljon vähijuhtumit; arvestades, et üks viiest vähipatsiendist ei saanud õigeaegselt vajalikku kirurgilist ravi või kemoteraapiat (27); arvestades, et tervishoiutöötajad on võtnud enda kanda pandeemia koorma ja pidanud toime tulema väga pingelises töökeskkonnas;
G.
arvestades, et terviseteadlikkus hõlmab teadmiste ja oskuste omandamist, teadlikkust õigustest ja kindlustunnet meetmete võtmisel isikliku ja kogukonna tervise parandamiseks; arvestades, et kava raames võetavad tervisetead­ likkuse edendamise meetmed peaksid keskenduma patsientide ja kodanike võimestamisele tipptasemel kommuni­ katsioonivahendite kaudu ning oskusteabe küsimise kaudu patsiendiorganisatsioonidelt ja muudelt valitsusvälistelt organisatsioonidelt, kes on aastaid tegelenud terviseteadlikkuse levitamisega, ja nendega koostöö tegemise kaudu; arvestades, et patsientide võimestamine nõuab patsientide abistamist nende õigustest arusaamisel; arvestades, et kõigi terviseteadlikkuse, sealhulgas digikirjaoskuse suurendamiseks tehtavate jõupingutuste puhul tuleks arvestada tõrjutust kogevate ja õpiraskustega inimestega; arvestades, et tuleks võtta arvesse ebavõrdsust infotehnoloogia alaste teadmiste, selle kättesaadavuse ja kasutamise puhul ning piirkondlikke, riiklikke, sotsiaalseid ja majanduslikke erinevusi; arvestades, et vajalik teave peaks olema kättesaadav levinud kolmandate riikide keeltes, et see jõuaks sisserändajate, uute saabujate ning teiste vähekaitstud rühmade ja vähemuskogukondadeni; arvestades, et terviseteadlikkuse edendamiseks tehtavate jõupingutuste puhul peaks olema kohustuslik abistada kodanikke väärinformatsiooni tuvastamisel, tõstes esile kahjuliku mõju, mida see võib avaldada kõigile vähiravi valdkondadele, sealhulgas ennetusele, vaktsineerimisele ja ravile;
H.
arvestades, et ligikaudu 40 % kõigist vähivormidest ELis on ennetatavad; arvestades, et ennetamine on tõhusam kui mis tahes ravi ning kõige kulutõhusam pikaajaline vähitõrje strateegia; arvestades, et kavas tuleks käsitleda kõiki peamisi vähktõve riski- ja sotsiaalseid tegureid; arvestades, et ELi tasand on vähiennetuse puhul ülioluline, sest liidul on olulised pädevused, mis mõjutavad enamikku vähktõve riskitegureid;
I.
arvestades, et Euroopa Keskkonnaameti aruande nr 21/2019 kohaselt on vähktõbi peamine mittenakkuslik haigus, mis on seotud keskkonnaga, kusjuures 2016. aastal oli 32 suure sissetulekuga Euroopa riigis enam kui 250 000 vähktõvega seotud surmajuhtumit; arvestades, et Euroopa Keskkonnaamet on määranud kindlaks, et välisõhu saaste, kemikaalid, kütuse põletamine siseruumides ja kiirgus on keskkonnaga seotud riskitegurid, mis tekitavad vähktõbe;
J.
arvestades, et õhusaaste on üks suremuse peamiseid põhjuseid, kuna paljudest allikatest, sealhulgas energiast, transpordist, põllumajandusest ja tööstusest lähtuvad saasteained põhjustavad 400 000 enneaegset surma aastas, sealhulgas kopsuvähi, südamehaiguste ja insuldi tõttu;
K.
arvestades, et komisjoni teatises vaktsiinennetatavate haiguste tõrje koostöö tõhustamise kohta (COM(2018)0245) soovitatakse töötada välja ELi suunised tervikliku elektrooniliste immuniseerimise infosüsteemide loomiseks, et võimaldada immuniseerimisprogrammide tõhusat seiret; arvestades, et seda tuleks teha täielikus kooskõlas andmekaitsenormidega; arvestades, et inimese papilloomiviirus (HPV) on sugulisel teel leviv nakkus, mis on seotud peaaegu 5 %-ga kõigist vähivormidest naistel ja meestel kogu maailmas, nimelt emakakaela- ja orofarüngeaalvähi, aga ka päraku-, peenise-, tupe- ja häbemevähiga; arvestades, et nii HPV-vastase vaktsineerimise ulatuse eesmärkideni jõudmine tüdrukute puhul kui ka kvaliteetsete emakakaelavähi sõeluuringute korraldamine on vajalik selleks, et saavutada WHO 2030. aasta eesmärgid emakakaelavähi kui rahvatervise probleemi kõrvaldamiseks; arvestades, et HPV-vastase vaktsineerimise määrad on liikmesriikides murettekitavalt madalad; arvestades, et kahjuks on liikmesriigiti suured erinevused vaktsineerimisega hõlmatuses, mis ulatub vähem kui 30 %-st kuni üle 70 %-ni (nõutav elanikkonna immuunsuse tase on 70 %); arvestades, et Helicobacter pylori on vähktõve peamine nakkuslik põhjus kogu maailmas, peamiselt mittekardiaalse mao adenokartsinoomi puhul;
L.
arvestades, et teatavate endokriinsete vähktõve (näiteks kilpnäärme-, rinna- ja munandivähk) juhtumite esinemissagedus suureneb; arvestades, et hormoonsõltuvate vähivormide endokriinsel ravil võivad olla endokriinsed kõrvalmõjud; arvestades, et vähiravil võib olla pikaajaline mõju, näiteks kaasnevad endokriinsed haigused vähktõvest jagusaanute puhul; arvestades, et rasvumine on paljude vähivormide, sealhulgas endokriinsete vähivormide teadaolev riskitegur; arvestades, et kokkupuude endokriinfunktsiooni kahjustavate kemikaalidega avaldab teadaolevalt mõju
(27)
https://www.europeancancer.org/resources/201:time-to-act.html https://www.europeancancer.org/timetoact/impact/data-intelligence